CELEX: 32004R1432
Language: fi
Date: 2004-08-10 00:00:00
Title: Komission asetus (EY) N:o 1432/2004, annettu 10 päivänä elokuuta 2004, oliiviöljyn tuotantotukijärjestelmän soveltamista koskevista yksityiskohtaisista säännöistä markkinointivuosiksi 1998/1999–2003/2004 annetun asetuksen (EY) N:o 2366/98 ja oliiviöljyn yksityisen varastoinnin tukijärjestelmästä annetun asetuksen (EY) N:o 2768/98 muuttamisesta

11.8.2004   
            
            
               FI
            
            
               Euroopan unionin virallinen lehti
            
            
               L 264/6
            
         
      KOMISSION ASETUS (EY) N:o 1432/2004,
   annettu 10 päivänä elokuuta 2004,
   oliiviöljyn tuotantotukijärjestelmän soveltamista koskevista yksityiskohtaisista säännöistä markkinointivuosiksi 1998/1999–2003/2004 annetun asetuksen (EY) N:o 2366/98 ja oliiviöljyn yksityisen varastoinnin tukijärjestelmästä annetun asetuksen (EY) N:o 2768/98 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen 136/66/ETY (1) ja erityisesti sen 5 ja 12 a artiklan,
   ottaa huomioon rasva-alan yhteisestä markkinajärjestelystä annetun asetuksen 136/66/ETY muuttamisesta 20 päivänä heinäkuuta 1998 annetun neuvoston asetuksen (EY) N:o 1638/98 (2) ja erityisesti sen 4 artiklan,
   sekä katsoo seuraavaa:
   
               (1)
            
            
               Komission asetuksessa (EY) N:o 2366/98 (3) vahvistetaan asetuksen 136/66/ETY 5 artiklassa säädetyn oliiviöljyn tuotantotukijärjestelmän soveltamista koskevat yksityiskohtaiset säännöt markkinointivuosiksi 1998/1999–2003/2004.
            
         
               (2)
            
            
               Asetuksen (EY) N:o 2366/98 soveltamista on syytä jatkaa markkinointivuoteen 2004/2005 ottaen huomioon, että oliiviöljyn ja syötäväksi tarkoitettujen oliivien yhteisestä markkinajärjestelystä ja asetuksen (ETY) N:o 827/68 muuttamisesta 29 päivänä huhtikuuta 2004 annetulla neuvoston asetuksella (EY) N:o 865/2004 muutetaan asetuksen 136/66/ETY 5 artiklaa nykyisen tuotantotukijärjestelmän ylläpitämiseksi mainitun markkinointivuoden ajan.
            
         
               (3)
            
            
               Asetuksen (EY) N:o 1638/98 4 artiklan mukaisesti tukea voidaan myöntää ainoastaan aloille, joille on istutettu oliivipuita ennen 1 päivää toukokuuta 1998, ja aloille, joille on istutettu korvaavia puita tai yhteisön hyväksymään ohjelmaan kuuluvia puita. Kyproksen ja Maltan osalta kyseiseksi määräajaksi vahvistetaan 31 päivä joulukuuta 2001 Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjalla tehdyn muutoksen johdosta. Mainitun asetuksen 4 artiklaan liittyviä soveltamissäännöksiä olisi sen vuoksi mukautettava.
            
         
               (4)
            
            
               Asetuksen (EY) N:o 2366/98 5 artiklassa säädetään oliivinviljelijöiden velvollisuudesta tehdä uusista istutuksista ilmoitukset ja jäsenvaltioiden velvollisuudesta toimittaa komissiolle kyseisiä viljelmiä koskevat tiedot ja asettaa rikkojille seuraamukset. Mainitussa 5 artiklassa vahvistetaan kyseisille velvollisuuksille aikataulu, joka määritellään suhteessa asetuksen (EY) N:o 2366/98 voimaantulopäivään ja 1 päivään toukokuuta 1998, josta alkaen uudet istutukset jätetään kaikkien tulevaisuudessa sovellettavien tukijärjestelmien ulkopuolelle, paitsi jos ne kuuluvat johonkin komission hyväksymään ohjelmaan. Jotta uudet jäsenvaltiot voisivat soveltaa mainitun asetuksen 5 artiklan säännöksiä ottaen huomioon Kyprokselle ja Maltalle vahvistettu määräaika, eräitä mainitussa artiklassa säädettyjä päivämääriä on syytä mukauttaa.
            
         
               (5)
            
            
               Asetuksen (EY) N:o 2366/1998 12 a artiklaa on myös syytä mukauttaa, jotta voidaan laskea tuen ulkopuolelle jäävien lisäoliivipuiden tuotanto markkinointivuonna 2003/2004.
            
         
               (6)
            
            
               Komission asetuksessa (EY) N:o 2768/98 (4) säädetään erityisedellytyksistä asetuksen 136/66/ETY 12 a artiklassa säädetyn oliiviöljyn yksityisen varastointijärjestelmän täytäntöönpanemiseksi viimeistään 31 päivänä lokakuuta 2004.
            
         
               (7)
            
            
               Koska kyseinen järjestelmä pidetään voimassa markkinointivuonna 2004/2005, asetuksen (EY) N:o 2768/98 1 artiklan 2 kohdassa tarkoitettua päivämäärää on syytä mukauttaa.
            
         
               (8)
            
            
               Asetukset (EY) N:o 2366/98 ja (EY) N:o 2768/98 olisi sen vuoksi muutettava.
            
         
               (9)
            
            
               Tässä asetuksessa säädetyt toimenpiteet ovat rasvojen hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetus (EY) N:o 2366/98 seuraavasti:
   
               1)
            
            
               Korvataan otsikossa oleva ilmaisu ”2003/2004” ilmaisulla ”2004/2005”.
            
         
               2)
            
            
               Muutetaan 4 artikla seuraavasti:
               
                           a)
                        
                        
                           korvataan 1 kohdan ensimmäinen alakohta seuraavasti:
                           ”1.   Jotta 1 päivän toukokuuta 1998 jälkeen tai Kyproksen ja Maltan osalta 31 päivän joulukuuta 2001 jälkeen istutetut lisäoliivipuut voivat olla 1 päivästä marraskuuta 2001 voimaantulleessa rasva-alan yhteisessä markkinajärjestelyssä oliivintuottajille myönnettävän tuen perustana, ne on tunnistettava maantieteellisesti ja sisällytettävä komission asetuksen 136/66/ETY 38 artiklassa säädettyä menettelyä noudattaen hyväksymään kansalliseen tai alueelliseen ohjelmaan.”;
                        
                     
                           b)
                        
                        
                           korvataan 2 kohdan ensimmäisen alakohdan johdantolause seuraavasti:
                           ”2.   Asetuksen (EY) N:o 1638/98 4 artiklan mukaisesti ’lisäoliivipuulla’ tarkoitetaan oliivipuuta, joka on istutettu 1 päivän toukokuuta 1998 jälkeen tai Kyproksen ja Maltan osalta 31 päivän joulukuuta 2001 jälkeen, ja jolla ei korvata oliivipuuta, joka on raivattu 1 päivän toukokuuta 1998 jälkeen tai Kyproksen ja Maltan osalta 31 päivän joulukuuta 2001 jälkeen.”
                        
                     
         
               3)
            
            
               Muutetaan 5 artikla seuraavasti:
               
                           a)
                        
                        
                           lisätään 1 kohdan ensimmäisen alakohdan jälkeen alakohta seuraavasti:
                           ”Kyproksen, Maltan ja Slovenian osalta ensimmäisessä alakohdassa tarkoitettu ilmoitus on kuitenkin jätettävä ennen 1 päivää joulukuuta 2004, ja sen on koskettava uusia istutuksia, jotka on Kyproksen ja Maltan osalta tehty 1 päivän marraskuuta 1999 ja 31 päivän lokakuuta 2004 välisenä aikana ja Slovenian osalta 1 päivän marraskuuta 1995 ja 31 päivän lokakuuta 2004 välisenä aikana. Tähän ilmoitukseen on liitettävä jäsenvaltion edellyttämät todisteet, joista käy ilmi, että:
                           
                                       —
                                    
                                    
                                       istutukset tai osa niistä on tehty Kyproksen ja Maltan osalta ennen 31 päivää joulukuuta 2001 ja Slovenian osalta ennen 1 päivää toukokuuta 1998,
                                    
                                 
                                       —
                                    
                                    
                                       tai istutuksiin, joihin on liittynyt ensimmäisen alakohdan toisessa luetelmakohdassa tarkoitettu raivaus, on tehty Kyproksen ja Maltan osalta 31 päivän joulukuuta 2001 jälkeen mutta ennen 1 päivää marraskuuta 2004 ja Slovenian osalta 1 päivän toukokuuta 1998 jälkeen mutta ennen 1 päivää marraskuuta 2004.”;
                                    
                                 
                     
                           b)
                        
                        
                           korvataan 2 kohdan ensimmäinen alakohta seuraavasti:
                           ”2.   Oliivinviljelijän on jätettävä 1 päivästä marraskuuta 1998 alkaen istutusaikeista ennakkoilmoitus, johon on merkittävä oliivipuiden lukumäärä ja sijainti sekä tarvittaessa raivattavien oliivipuiden lukumäärä ja sijainti tai sellaisten raivattujen oliivipuiden lukumäärä ja sijainti, joita ei ole korvattu 1 päivän toukokuuta 1998 jälkeen tai Kyproksen ja Maltan osalta 31 päivän joulukuuta 2001 jälkeen.”;
                        
                     
                           c)
                        
                        
                           korvataan 4 kohta seuraavasti:
                           ”4.   Jäsenvaltioiden on ilmoitettava komissiolle ennen kyseisen markkinointivuoden 31 päivää lokakuuta toimenpiteet, jotka on toteutettu 2 ja 3 kohdan soveltamisen valvomiseksi ja seuraamusten asettamiseksi rikkojille; Kyproksen, Maltan ja Slovenian on kuitenkin tehtävä kyseinen ilmoitus ennen 30 päivää kesäkuuta 2005.”.
                        
                     
         
               4)
            
            
               Lisätään 12 a artiklaan alakohdat seuraavasti:
               ”Ensimmäisessä alakohdassa tarkoitettu ylimääräisten oliivipuiden neitsytoliiviöljyn arvioitu tuotanto määritetään markkinointivuonna 2003/2004 kertomalla täysikasvuisen oliivipuun keskisato seuraavien tekijöiden summalla:
               
                           —
                        
                        
                           1 päivän toukokuuta ja 31 päivän lokakuuta 1998 välisenä aikana istutettujen ylimääräisten oliivipuiden 0,90:llä kerrottu lukumäärä, ja
                        
                     
                           —
                        
                        
                           1 päivän marraskuuta 1998 ja 31 päivän lokakuuta 1999 välisenä aikana istutettujen ylimääräisten oliivipuiden 0,70:llä kerrottu lukumäärä, ja
                        
                     
                           —
                        
                        
                           1 päivän marraskuuta 1999 ja 31 päivän lokakuuta 2000 välisenä aikana istutettujen ylimääräisten oliivipuiden 0,35:llä kerrottu lukumäärä.
                        
                     Täysikasvuisen oliivipuun keskisato markkinointivuoden 2003/2004 osalta lasketaan jakamalla 12 artiklan 1 kohdan b alakohdassa tarkoitettu tuotettu neitsytoliiviöljyn määrä seuraavien tekijöiden summalla:
               
                           —
                        
                        
                           ennen 1 päivää toukokuuta 1998 istutettujen, tuotannossa olevien oliivipuiden lukumäärä, ja
                        
                     
                           —
                        
                        
                           1 päivän toukokuuta ja 31 päivän lokakuuta 1998 välisenä aikana istutettujen, tuotannossa olevien oliivipuiden 0,90:llä kerrottu lukumäärä, ja
                        
                     
                           —
                        
                        
                           1 päivän marraskuuta 1998 ja 31 päivän lokakuuta 1999 välisenä aikana istutettujen, tuotannossa olevien oliivipuiden 0,70:llä kerrottu lukumäärä, ja
                        
                     
                           —
                        
                        
                           1 päivän marraskuuta 1999 ja 31 päivän lokakuuta 2000 välisenä aikana istutettujen, tuotannossa olevien oliivipuiden 0,35:llä kerrottu lukumäärä.”.
                        
                     
         
               5)
            
            
               Korvataan 14 artiklan 1 kohdan toisessa alakohdassa ilmaisu ”2003/2004” ilmaisulla ”2004/2005”.
            
         
               6)
            
            
               Muutetaan 27 artiklan 2 kohta seuraavasti:
               
                           a)
                        
                        
                           korvataan ensimmäinen alakohta seuraavasti:
                           ”2.   Edellä 1 kohdassa tarkoitetuista tiedostoista, lukuun ottamatta graafista hakutietokantaa, on oltava saatavilla suoraan ja välittömästi vähintään kuluvaa markkinointivuotta ja neljää aiempaa markkinointivuotta koskevat tiedot lukuun ottamatta Kyprosta, Maltaa ja Sloveniaa, joiden osalta tiedot koskevat ainoastaan markkinointivuotta 2004/2005.”;
                        
                     
                           b)
                        
                        
                           korvataan neljännen alakohdan johdantolause seuraavasti:
                           ”Ellei tehtävistä tarkastuksista, erityisesti eri tietokantojen välisistä ristiintarkastuksista, tai toimitettavista tuloksista muuta johdu, tietokannoissa on oltava ensimmäisessä alakohdassa tarkoitettuja markkinointivuosia edeltäviltä markkinointivuosilta arkistoidut tiedot, joista voidaan viimeistään 31 päivästä lokakuuta 2001 tai Kyproksen, Maltan ja Slovenian osalta viimeistään 1 päivästä marraskuuta 2004:”.
                        
                     
         
               7)
            
            
               Korvataan 29 artiklan 1 kohta seuraavasti:
               ”1.   Jos todisteet eivät ole riittäviä tai jos esiintyy epäilyjä, jäsenvaltion on tehtävä 5 artiklan 1 kohdassa tarkoitettujen ilmoitusten osalta tarkastus paikalla ennen 1 päivää marraskuuta 1999 lukuun ottamatta Kyprosta, Maltaa ja Sloveniaa, joiden osalta asianomaiseksi määräpäiväksi vahvistetaan 1 päivä kesäkuuta 2005.
               Istutukset ja raivaukset, jotka on toteutettu 1 päivän toukokuuta 1998 ja 31 päivän lokakuuta 1998 välisenä aikana tai Kyproksessa ja Maltassa 31 päivän joulukuuta 2001 ja 31 päivän lokakuuta 2004 välisenä aikana, määritellään kaikkien oliivinviljelijän jäsenvaltion toimivaltaisen elimen pyynnöstä toimittamien tietojen ja erityisesti puiden koon osalta paikalla todetun tilanteen perusteella. Kun kaikki tarkastukset on tehty, oliivinviljelijä vapautetaan epäilyistä epäselvissä tapauksissa.”.
            
         
               8)
            
            
               Korvataan 30 artiklan 1 kohdan toisen alakohdan kolmas luetelmakohta seuraavasti:
               
                           ”—
                        
                        
                           vähintään 20 prosentille puristamoista markkinointivuosina 2000/2001–2004/2005.”
                        
                     
         
               9)
            
            
               Korvataan 32 artiklan kolmas alakohta seuraavasti:
               ”Niiden on annettava markkinointivuosina 1999/2000–2003/2004 ja ennen markkinointivuoden 2004/2005 1 päivää kesäkuuta lyhyt kertomus, jossa esitetään 28, 29 ja 30 artiklan nojalla tehtyjen tarkastusten lukumäärä, mukautusta vaatineiden tapausten lukumäärä, asiaan liittyvät numerotiedot tai asianomaiset määrät sekä toteutetut ja harkitut rangaistukset tai seuraamukset, ja lyhyt arvio paikalla tehtävien tarkastusten järjestelmästä ja kohdatuista vaikeuksista.”.
            
         2 artikla
   Korvataan asetuksen (EY) N:o 2768/98 1 artiklan 2 kohdassa ilmaisu ”31 päivään lokakuuta 2004” ilmaisulla ”31 päivään lokakuuta 2005”.
   3 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä elokuuta 2004.
      
         
            Komission puolesta
         
         Franz FISCHLER
         
         
            Komission jäsen
         
      
   
   
      (1)  EYVL 172, 30.9.1966, s. 3025/66. Asetus sellaisena kuin se on viimeksi muutettuna asetuksella (EY) N:o 865/2004 (EUVL L 161, 30.4.2004, s. 97).
   
      (2)  EYVL L 210, 20.7.1998, s. 32. Asetus sellaisena kuin se on viimeksi muutettuna asetuksella (EY) N:o 865/2004.
   
      (3)  EYVL L 293, 31.10.1998, s. 50. Asetus sellaisena kuin se on viimeksi muutettuna asetuksella (EY) N:o 1780/2003 (EUVL L 260, 11.10.2003, s. 6).
   
      (4)  EYVL L 346, 22.12.1998, s. 14. Asetus sellaisena kuin se on viimeksi muutettuna asetuksella (EY) N:o 763/2003 (EUVL L 109, 1.5.2003, s. 12).